ddrg/super_eurlex huggingface dataset:
Úradný vestník L 154 , 12/06/1997 S. 0002 - 0002



Nariadenie Rady (ES) č. 1049/97 z 9. júna 1997, ktorým sa mení a dopĺňa nariadenie (ES) č. 3069/95, ktorým sa zavádza systém pozorovateľov Európskeho spoločenstva na rybárske plavidlá spoločenstva, ktoré operujú v regulačnej oblasti Organizácie pre rybárstvo v severozápadnom Atlantiku (NAFO) RADA EURÓPSKEJ ÚNIE, so zreteľom na Zmluvu o založení Európskeho spoločenstva a najmä na jej článok 43, so zreteľom na návrh Komisie [1], so zreteľom na stanovisko Európskeho parlamentu [2], keďže nariadenie (ES) č. 3069/95 [3] prijalo ustanovenia úloh a povinností pozorovateľa, ako aj povinností kapitána rybárskeho plavidla spoločnosti, ktorý je zapojený alebo sa chystá zapojiť do rybárskych aktivít v regulačnej oblasti Organizácie pre rybárstvo v severozápadnom Atlantiku (NAFO); keďže Komisia NAFO pre rybárstvo 13. septembra 1996 prijala odporúčanie na zmenu a doplnenie systému pozorovateľov; keďže podľa článku ΧΙ Dohovoru NAFO sa odporúčanie stalo záväzným pre spoločenstvo od 13. novembra 1996; keďže je preto nevyhnutné zmeniť a doplniť nariadenie (ES) č. 3069/95 tak, aby kapitán a pozorovateľ rybárskeho plavidla spoločenstva určení na tento systém boli zaviazaní dodržiavať toto odporúčanie, PRIJALA TOTO NARIADENIE: Článok 1 Príloha Ι k nariadeniu (ES) č. 3069/95 sa mení a dopĺňa takto: 1. Tento text sa dopĺňa k bodu 2 písm. e): "najmä pozorovatelia zozbierajú informácie o odpade a o rybách, ktoré sú príliš malé a sú ponechané na palube, s použitím, vždy keď to okolnosti dovolia, nasledujúcej schémy: i) pre každý výlov sa zaznačia odhady celkového úlovku podľa druhu rýb a váhy, ako aj odhady odpadu podľa druhu a váhy; ii) každý 10. výlov sa podrobí detailnému testovaniu podľa druhu a váhy, ako aj približný počet reprezentujúci úlovok určený na vyloženie a počet reprezentujúci odpad; iii) v prípade, že sa rybárska oblasť zmení o viac ako 5 morských míľ, kroky uvedené v bode i) a ii) sa opakujú." 2. Posledná veta bodu 3 i) sa nahrádza týmto: "Kapitán plavidla umožní pozorovateľovi nahliadnutie do dokumentov plavidla (lodný denník, plán o kapacite, denník produkcie, nakladací plán), ako aj do iných častí plavidla, a tiež, ak je to potrebné, k ponechanému úlovku a úlovku určenému na odpad, aby tak umožnil splnenie povinnosti pozorovateľa." Článok 2 Toto nariadenie nadobudne účinnosť siedmy deň po jeho uverejnení v Úradnom vestníku Európskych spoločenstiev. Toto nariadenie je záväzné vo svojej celistvosti a je priamo uplatniteľné vo všetkých členských štátoch. V Luxemburgu 9. júna 1997 Za Radu predseda G. Zalm [1] Ú. v. ES C 25, 25.1.1997, s. 12. [2] Ú. v. ES C 167, 2.6.1997. [3] Ú. v. ES L 329, 30.12.1995, s. 5. --------------------------------------------------
Úradný vestník L 333 , 09/12/1998 S. 0023 - 0023



Nariadenie Komisie (ES) č. 2633/98 z 8. decembra 1998, ktorým sa mení a dopĺňa nariadenie (ES) č. 2300/97 o podrobných pravidlách vykonávania nariadenia Rady (ES) č. 1221/97 stanovujúceho všeobecné pravidlá pre uplatňovanie opatrení na zlepšenie výroby a predaja medu KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na nariadenie Rady (ES) č. 1221/97 z 25. júna 1997 stanovujúce všeobecné pravidlá pre uplatňovanie opatrení na zlepšenie výroby a predaja medu [1], naposledy zmenené a doplnené nariadením (ES) č. 2070/98 [2], a najmä na jeho článok 5, keďže nariadenie Komisie (ES) č. 2300/97 [3], naposledy zmenené a doplnené nariadením (ES) č. 1472/98 [4], ustanovuje ustanovenia pre vykonávanie opatrení na zlepšenie výroby a predaja medu; keďže počas realizácie národných programov sa musí zabezpečiť súlad medzi opatreniami národných programov a inými opatreniami podľa rôznych politík spoločenstva, najmä nariadeniami o koordinácii politík poľnohospodárko-potravinárskeho výskumu; keďže sa musí zabrániť najmä akejkoľvek nadmernej kompenzácii z dôvodu kombinácie pomoci a akejkoľvek inej nezlučiteľnosti v definovaní opatrení; keďže opatrenia ustanovené v tomto nariadení sú v súlade so stanoviskom Riadiaceho výboru pre mäso z hydiny a vajcia, PRIJALA TOTO NARIADENIE: Článok 1 Článok 4 (3) nariadenia (ES) č. 2300/97 sa týmto nahrádza takto: "3. To isté opatrenie nesmie byť predmetom platieb súčasne podľa nariadenia (ES) č. 1221/97 a podľa inej schémy o pomoci spoločenstva, pokiaľ ide o nariadenia Rady (ES) č. 950/97 [5], (ES) č. 951/97 [6] a (ES) č. 952/97 [7], ako aj o programy spoločenstva o výskume, technologickom vývoji a prezentácii ustanovené v článku 2 (3) tohto nariadenia." Článok 2 Toto nariadenie nadobúda účinnosť tretí deň po jeho uverejnení v Úradnom vestníku Európskych spoločenstiev. Toto nariadenie je záväzné vo svojej celistvosti a priamo uplatniteľné vo všetkých členských štátoch. V Bruseli 8. decembra 1998 Za Komisiu Franz Fischler člen Komisie [1] Ú. v. ES L 173, 1.7.1997, s. 1. [2] Ú. v. ES L 265, 30.9.1998, s. 1. [3] Ú. v. ES L 319, 21.11.1997, s. 4. [4] Ú. v. ES L 194, 10.7.1998, s. 8. [5] Ú. v. ES L 142, 2.6.1997, s. 1. [6] Ú. v. ES L 142, 2.6.1997, s. 22. [7] Ú. v. ES L 142, 2.6.1997, s. 30. --------------------------------------------------
Úradný vestník L 315 , 25/11/1998 S. 0010 - 0011



Nariadenie Komisie (ES) č. 2520/98 z 24. novembra 1998, ktorým sa mení a dopĺňa nariadenie (ES) č. 544/97 pokiaľ ide o osvedčenia o pôvode cesnaku dovezeného z Malajzie KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na nariadenie Rady (ES) č. 2200/96 z 28. októbra 1996 o spoločnej organizácii trhu s ovocím a zeleninou [1], v znení nariadenia Komisie (ES) č. 2520/97 [2], a najmä na jeho článok 31 ods. 2, keďže nariadenie Komisie (EHS) č. 1859/93 z 12. júla 1993 o uplatňovaní systému dovozných licencií pre cesnak dovezený z tretích krajín [3], v znení nariadenia (ES) č. 1662/94 [4], spôsobuje, že uvoľnenie všetkého cesnaku do režimu voľný obeh v spoločenstve podlieha predloženiu dovozných licencií; keďže s cieľom urýchliť kontroly a predísť riziku deflácie trhu v dôsledku nepresných dokladov spôsobuje nariadenie Komisie (ES) č. 544/97 [5], že dovoz cesnaku s pôvodom v určitých tretích krajinách podlieha predloženiu osvedčenia o pôvode vydaného príslušnými vnútroštátnymi úradmi v súlade s článkami 56 až 62 nariadenia Komisie (EHS) č. 2454/93 z 2. júla 1993, ktorým sa vykonáva nariadenie Rady (EHS) č. 2913/92, ktorým sa ustanovuje Spoločný colný sadzobník [6], naposledy zmeneného a doplneného nariadením (ES) č. 1677/98 [7], a požaduje, aby bol dovoz cesnaku s pôvodom v týchto tretích krajinách dopravený priamo do spoločenstva; keďže malajské úrady potvrdili, že v Malajzii sa nepestuje žiaden cesnak; keďže však podľa nariadenia (ES) č. 1859/93 boli predložené žiadosti o dovozné licencie, ktoré sa vzťahujú na cesnak s vyhláseným pôvodom v Malajzii; keďže počet týchto žiadostí rastie; keďže nariadenie (ES) č. 544/97 by sa malo uplatňovať s okamžitou platnosťou na Malajziu, aby sa zabránilo akémukoľvek podvodu; keďže existuje jasné riziko podvodu, ktoré vzniká zo skutočnosti, že v Malajzii sa nepestuje žiaden cesnak; keďže článok 4 nariadenia (ES) č. 544/97 by sa preto nemal uplatňovať v predmetnom prípade; keďže opatrenia stanovené v tomto nariadení sú v súlade so stanoviskom Riadiaceho výboru pre ovocie a zeleninu, PRIJALA TOTO NARIADENIE: Článok 1 Malajzia sa dopĺňa do zoznamu tretích krajín uvedených v prílohe k nariadeniu (ES) č. 544/97. Článok 2 Článok 4 nariadenia (ES) č. 544/97 sa neuplatňuje na výrobky, ktoré boli vyhlásené ako výrobky s pôvodom v Malajzii a ktoré sú na ceste do spoločenstva. Článok 3 Toto nariadenie nadobúda účinnosť deň jeho uverejnenia v Úradnom vestníku Európskych spoločenstiev. Bez ohľadu na znenie druhého odseku článku 5 nariadenia (ES) č. 544/97 sa bude uplatňovať odo dňa nadobudnutia jeho účinnosti. Toto nariadenie je záväzné vo svojej celistvosti a je priamo uplatniteľné vo všetkých členských štátoch. V Bruseli 24. novembra 1998 Za Komisiu Franz Fischler člen Komisie [1] Ú. v. ES L 297, 21.11.1996, s. 1. [2] Ú. v. ES L 346, 17.12.1997, s. 41. [3] Ú. v. ES L 170, 13.7.1993, s. 10. [4] Ú. v. ES L 176, 9.7.1994, s. 1. [5] Ú. v. ES L 84, 26.3.1997, s. 8. [6] Ú. v. ES L 253, 11.10.1993, s. 1. [7] Ú. v. ES L 212, 30.7.1998, s. 18. --------------------------------------------------
Úradný vestník L 351 , 29/12/1998 S. 0015 - 0015



Nariadenie Rady (ES) č. 2825/98 z 22. decembra 1998, ktorým sa dovoz pripravených a konzervovaných sardiniek s pôvodom v Maroku oslobodzuje od cla podľa spoločného colného sadzobníka RADA EURÓPSKEJ ÚNIE so zreteľom na Zmluvu o založení Európskeho spoločenstva, najmä na jej článok 113, so zreteľom na návrh Komisie, keďže protokol 2 k Euro-stredomorskej dohode o pridružení medzi Európskymi spoločenstvami a ich členskými štátmi na jednej strane a Marockým kráľovstvom na strane druhej, podpísanej 26. februára 1996, stanovuje, že sa dovoz pripravených a konzervovaných sardiniek patriacich pod číselné znaky KN 16041311, 16041319 a ex16042050 s pôvodom v Maroku do spoločenstva od 1. januára 1999 oslobodzuje od cla; keďže do uzatvorenia dohody a jej nadobudnutia platnosti by spoločenstvo malo tento režim zaviesť prostredníctvom autonómnych opatrení, PRIJALA TOTO NARIADENIE: Článok 1 Dovoz pripravených a konzervovaných sardiniek patriacich pod číselné znaky KN 16041311, 16041319 a ex16042050 s pôvodom v Maroku do spoločenstva sa oslobodzuje od cla. Článok 2 Toto nariadenie nadobúda účinnosť v deň jeho uverejnenia v Úradnom vestníku Európskych spoločenstiev. Bude sa uplatňovať od 1. januára 1999 do nadobudnutia platnosti Euro-stredomorskej dohody s Marokom. Toto nariadenie je záväzné vo svojej celistvosti a je priamo uplatniteľné vo všetkých členských štátoch. V Bruseli 22. decembra 1998 Za Radu predseda C. Einem --------------------------------------------------
Úradný vestník L 307 , 17/11/1998 S. 0005 - 0005



Nariadenie Rady (ES, ESUO, Euratom) č. 2461/98 z 12. novembra 1998, ktorým sa mení a dopĺňa nariadenie (ESUO, EHS, Euratom) č. 300/76 o určovaní kategórií úradníkov, ktorým prislúcha príspevok za prácu na smeny, jeho výške a podmienkach RADA EURÓPSKEJ ÚNIE, so zreteľom na Zmluvu o založení spoločnej Rady a spoločnej Komisie Európskych spoločenstiev, so zreteľom na návrh Komisie predložený po porade s Výborom pre služobný poriadok [1], keďže so zreteľom na nariadenie Rady (ES, ESUO, Euratom) č. 2458/98 z 12. novembra 1998, ktorým sa mení a dopĺňa nariadenie (EHS, Euratom, ESUO) č. 259/68, ktorým sa ustanovuje služobný poriadok úradníkov a podmienky zamestnávania ostatných zamestnancov Európskych spoločenstiev a iné nariadenia na nich uplatniteľné so zreteľom na stanovenie odmeny, dôchodku a ostatných finančných nárokov v eurách [2], nariadenie Rady (ESUO, EHS, Euratom) č. 300/76 [3] by týmto malo byť zmenené a doplnené, PRIJALA TOTO NARIADENIE: Článok 1 V nariadení Rady (ESUO, EHS, Euratom) č. 300/76 sa slovo "belgické franky" nahrádza slovom "eurá" a čiastky vyjadrené v belgických frankoch sa nahrádzajú čiastkami im ekvivalentnými, zmenenými podľa kurzu, ktorý stanovila Rada, v jednotkách euro. Uplatňujú sa pravidlá zaokrúhľovania čiastok, ktoré sú stanovené v nariadení Rady (ES) č. 1103/97 zo 17. júna 1997 o určitých ustanoveniach týkajúcich sa zavedenia eura [4]. Článok 2 Podľa tohto nariadenia vykoná Komisia 1. januára 1999 prepočet čiastok vyjadrených v belgických frankoch uvedených v nariadení Rady (ESUO, EHS, Euratom) č. 300/76 na euro; tieto hodnoty sa v priebehu januára 1999 uverejnia v Úradnom vestníku Európskych spoločenstiev. Článok 3 Toto nariadenie nadobúda účinnosť dňom jeho uverejnenia v Úradnom vestníku Európskych spoločenstiev. Bude sa uplatňuje od 1. januára 1999. Toto nariadenie je záväzné vo svojej celistvosti a je priamo uplatniteľné vo všetkých členských štátoch. V Bruseli 12. novembra 1998 Za Radu predseda E. Hostasch [1] Ú. v. ES C 192, 19.6.1998, s. 11. [2] Ú. v. ES L 307, 17.11.1998, s. 1. [3] Ú. v. ES L 38, 13.2.1976, s. 1. Nariadenie naposledy zmenené a doplnené nariadením (Euratom, ESUO, EHS) č. 2258/90 (Ú. v. ES L 204, 2.8.1990, s. 1). [4] Ú. v. ES L 162, 19.6.1997, s. 1. --------------------------------------------------
Úradný vestník L 304 , 27/11/1999 S. 0014 - 0014



Nariadenie Komisie (ES) č. 2502/1999 z 26. novembra 1999, ktorým sa mení a dopĺňa nariadenie (EHS) č. 2166/83 vytvárajúce systém udeľovania licencií pre určité oblasti rybolovu ležiace na sever od Škótska (oblasť Shetlandských ostrovov) KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na nariadenie Rady (EHS) č. 3760/92 z 20. decembra 1992, ktorým sa vytvára systém spoločenstva pre rybolov a akvakultúru [1], naposledy zmenené a doplnené nariadením (ES) č. 1181/98 [2], najmä na jeho článok 7 ods. 2, keďže: (1) Nariadenie Komisie (EHS) č. 2166/83 z 29. júla 1983, ktorým sa vytvára systém udeľovania licencií pre určité oblasti rybolovu, ležiace na sever od Škótska (oblasť Shetlandských ostrovov) [3], určuje postup pre oznamovanie pohybov rybárskych lodí spoločenstva pôsobiacich v uvedenej oblasti. (2) Nariadenie Komisie (ES) č. 1489/97 z 29. júla 1997, ktorým sa ustanovujú podrobné pravidlá pre uplatňovanie nariadenia Rady (EHS) č. 2847/93, pokiaľ ide o satelitné lodné monitorovacie systémy [4], naposledy zmenené a doplnené nariadením (ES) č. 2445/1999 [5], určuje špecifické údaje, ktoré musia vysielať rybárske lode spoločenstva, sledované satelitnými lodnými monitorovacími systémami (LMS). (3) Aby sa znížila záťaž príslušných lovísk rýb, lode pôsobiace v oblasti ležiacej na sever od Škótska (oblasť Shetlandských ostrovov), pre ktoré platia LMS a ktoré vysielajú požadované údaje prostredníctvom LMS, musia byť oslobodené od povinnosti oznamovať svoj pohyb. (4) Preto je potrebné zmeniť a doplniť nariadenie (EHS) č. 2166/83. (5) Opatrenia ustanovené v tomto nariadení sú v súlade so stanoviskom Riadiaceho výboru pre rybolov a akvakutúru, PRIJALA TOTO NARIADENIE: Článok 1 Týmto sa k článku 4 nariadenia (EHS) č. 2166/83 pridáva tento odsek: "3. Avšak, rybárske lode spoločenstva, pôsobiace v oblasti, pre ktorú platia satelitné lodné monitorovacie systémy (LMS) a ktoré vysielajú údaje prostredníctvom LMS v súlade s článkom 3 nariadenia Komisie (ES) č. 1489/97 [6], budú oslobodené od povinnosti oznamovať svoj pohyb, ustanovenej v odseku 1." Článok 2 Toto nariadenie nadobúda účinnosť siedmy deň odo dňa jeho uverejnenia v Úradnom vestníku Európskych spoločenstiev. Toto nariadenie je záväzné vo svojej celistvosti a je priamo uplatniteľné vo všetkých členských štátoch. V Bruseli 26. novembra 1999 Za Komisiu Franz Fischler člen Komisie [1] Ú. v. ES L 389, 31.12.1992, s. 1. [2] Ú. v. ES L 164, 9.6.1998, s. 1. [3] Ú. v. ES L 206, 30.7.1983, s. 71. [4] Ú. v. ES L 202, 30.7.1997, s. 18. [5] Ú. v. ES L 298, 19.11.1999, s. 5. [6] Ú. v. ES L 202, 30.7.1997, s. 18. --------------------------------------------------
Úradný vestník L 334 , 28/12/1999 S. 0020 - 0020



Nariadenie Komisie (ES) č. 2780/1999 z 27. decembra 1999 o zmene a doplnení nariadenia (ES) č. 2449/96 o otvorení a zabezpečení správy niektorých colných kvót na výrobky patriace do číselných kódov 07141091, 07141099, 07149011 a 07149019 s pôvodom v niektorých tretích krajinách iných ako Thajsko KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na nariadenie Rady (ES) č. 1095/96 z 18. júna 1996 o uplatňovaní povolení stanovených v zozname CXL zostavenom hneď po závere rokovaní GATT XXIV.6 [1], najmä na jeho článok 1 ods. 1, keďže: (1) nariadenie Komisie (ES) č. 2449/96 [2] stanovuje podrobné pravidlá uplatňovania niektorých ročných colných kvót, podľa ktorých výrobky patriace do číselných kódov KN 07141091, 07141099, 07149011 a 07149019 s pôvodom v niektorých tretích krajinách iných ako Thajsko, sa môžu dovážať do spoločenstva so zníženou colnou sadzbou; (2) podrobné pravidlá uplatňovania ustanovujú vydávanie dovozných povolení príslušnými orgánmi členských štátov len vtedy, ak Komisia vopred súhlasí s ich vydaním; (3) zatiaľ čo toto ustanovenie vzniklo ako želanie usporiadať riadenie kvót, skúsenosti ukazujú, že je zbytočné a komplikuje správu; (4) preto by sa malo zrušiť, pričom by sa malo zabezpečiť, aby mala Komisia dosť času, keď sa vydávajú dovozné povolenia, zasiahnuť u vnútroštátnych orgánov, keď vzniknú problémy; (5) opatrenia stanovené v tomto nariadení sú v súlade so stanoviskom Riadiaceho výboru pre obilniny, PRIJALA TOTO NARIADENIE: Článok 1 Odseky 4 a 5 článku 8 nariadenia (ES) č. 2449/96 sa nahrádzajú takto: "4. Dovozné povolenia sa vydávajú v štvrtý pracovný deň odo dňa ich podania s výnimkou prípadov, keď Komisia informovala orgány členského štátu faxom alebo telexom, že sa nesplnili podmienky na vydanie príslušných licencií. V takých prípadoch Komisia po konzultácii s orgánmi v tretej krajine pôvodu, ak je to potrebné, príjme vhodné opatrenia. 5. Dovozné povolenia na výrobky s pôvodom v Indonézii alebo Číne, na ktoré sa podávajú žiadosti v decembri pre nasledujúci rok, sa nevydajú skôr, než v prvý pracovný deň v januári príslušného roka." Článok 2 Toto rozhodnutie nadobúda účinnosť 1. januára 2000. Toto nariadenie je záväzné vo svojej celistvosti a je priamo uplatniteľné vo všetkých členských štátoch. V Bruseli 27. decembra 1999 Za Komisiu Margot Wallström členka Komisie [1] Ú. v. ES L 146, 20.6.1996, s. 1. [2] Ú. v. ES L 333, 21.12.1996, s. 14. --------------------------------------------------
Úradný vestník L 070 , 17/03/1999 S. 0011 - 0011



Nariadenie Komisie (ES) č. 568/1999 zo 16. marca 1999, ktorým sa mení a dopĺňa nariadenie (ES) č. 577/97 stanovujúce určité podrobné pravidlá uplatňovania nariadenia Rady (ES) č. 2991/94 stanovujúceho technické normy pre roztierateľné tuky a nariadenia Rady (EHS) č. 1898/87 o ochrane označení, pod ktorými sa uvádza na trh mlieko a mliečne výrobky KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na nariadenie Rady (ES) č. 299/94 z 5. decembra 1994, ktorým sa ustanovujú technické normy pre roztierateľné tuky [1] a najmä na jeho článok 8, so zreteľom na nariadenie Rady (EHS) č. 1898/87 z 2. júla 1987 o ochrane označení, pod ktorými sa uvádza na trh mlieko a mliečne výrobky [2], naposledy zmenené a doplnené nariadením č. 222/98 [3] a najmä na jeho článok 4 (2), keďže nariadením Komisie (ES) č. 577/97 [4], naposledy zmeneným a doplneným nariadením (ES) č. 2521/98 [5], sa zavádzajú osobitné ustanovenia ohľadne používania označenia "maslo" pre skupinu výrobkov pozostávajúcich z masla, cukru a alkoholu; keďže sa uznáva, že na niektoré z týchto výrobkov sa môže vzťahovať výnimka, ktorá sa v článku 2 (2) nariadenia (ES) č. 2991/94 ustanovuje pre tradičné označenia; keďže tieto výrobky sa v prílohe I k nariadeniu (ES) č. 577/97 definujú ako výrobky s minimálnym obsahom tuku 34 %; keďže podľa ďalších údajov, ktoré poskytlo Spojené kráľovstvo sa javí, že niektoré výrobky tradičného charakteru majú obsah tuku na úrovni 20 %; keďže by sa podľa toho mala upraviť príloha I k nariadeniu (ES) č. 577/97; keďže príslušné riadiace výbory nevydali svoje stanoviská v lehotách, ktoré určili ich predsedovia, PRIJALA TOTO NARIADENIE: Článok 1 V prvej zarážke bodu V prílohy I k nariadeniu (ES) č. 577/97 sa "34 %" nahradí "20 %". Článok 2 Toto nariadenie nadobúda účinnosť siedmy deň po jeho uverejnení v Úradnom vestníku Európskych spoločenstiev. Toto nariadenie je záväzné vo svojej celistvosti a priamo uplatniteľné vo všetkých členských štátoch. V Bruseli 16. marca 1999. Za Komisiu Franz Fischler člen Komisie [1] Ú. v. L 316, 9.12.1994, s. 2. [2] Ú. v. L 182, 3.7.1987, s. 36. [3] Ú. v. L 28, 1.2.1998, s. 1. [4] Ú. v. L 87, 2.4.1997, s. 3. [5] Ú. v. L 31, 25.11.1998, s. 12. --------------------------------------------------
Úradný vestník L 046 , 20/02/1999 S. 0015 - 0015



Nariadenie Komisie (EHS) č. 379/1999 z 19 februára 1999, ktorým sa mení a dopĺňa nariadenie (EHS) č. 2568/91 o charakteristikách olivového oleja a oleja z olivových zvyškov a o relevantných analytických metódach KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na nariadenie Rady 136/66/EHS z 22. septembra 1966 o vytvorení spoločnej organizácie trhu s olejmi a tukmi [1], naposledy zmenené a doplnené nariadením (ES) č. 1638/98 [2], a najmä jeho článok 35a, keďže nariadenie Komisie (EHS) č. 2568/91 [3], naposledy zmenené a doplnené nariadením (ES) č. 2248/98 [4], definovalo charakteristiky olivového oleja a oleja z olivových zvyškov a relevantné analytické metódy; keďže s cieľom harmonizovať podmienky prípravy vzoriek olivového oleja na analyzovanie, ako je uvedené v nariadení (EHS) č. 2568/91, toto nariadenie musí vyžadovať používanie medzinárodnej normy EN ISO 5555 spolu s normou EN ISO 661, ktorá sa už uplatňuje; keďže s cieľom poskytnúť čas na prispôsobenie sa novým normám a poskytnúť čas na zavedenie spôsobov ich uplatňovania, uplatnitelnosť tohoto nariadenia sa musí odložiť; keďže opatrenia uvedené v tomto nariadení sú v súlade so stanoviskom Riadiaceho výboru pre oleje a tuky, PRIJALA TOTO NARIADENIE: Článok 1 Článok 2 ods. 3 nariadenia (EHS) č. 2568/91 sa nahrádza týmto: "3. Vzorky na stanovovanie charakteristík oleja uvedených v prílohe I sa budú odoberať v súlade s medzinárodnými normami EN ISO 661 o príprave skúšobných vzoriek a EN ISO 5555 o vzorkovaní." Článok 2 Toto nariadenie nadobúda účinnosť tretí deň po jeho uverejnení v Úradnom vestníku Európskych spoločenstiev. Bude sa uplatňovať od prvého dňa štvrtého mesiaca po nadobudnutí jeho účinnosti. Toto nariadenie je záväzné vo svojej celistvosti a je priamo uplatniteľné vo všetkých členských štátoch. V Bruseli 19 februára 1999 Za Komisiu Franz Fischler člen Komisie [1] Ú. v. ES 172, 30.9.1966, s. 3025/66. [2] Ú. v. ES L 210, 28.7.1998, s. 32. [3] Ú. v. ES L 248, 5.9.1991, s. 1. [4] Ú. v. ES L 282, 20.10.1998, s. 55. --------------------------------------------------